En ordre på et trecifret millionbeløb til Canada Post Corporation betyder, at TRECO i Aalestrup nu udvider produktionen med endnu en produktionshal i Aalestrup. Den nye hal er på 4000 kvadratmeter, og den skal altså udelukkende bruges til at producere postkasser til Canadas postvæsen. I forvejen har TRECO en produktionshal på 7000 kvadratmeter i Aalestrup. Den enorme ordre en en milepæl for den lille virksomhed, og ifølge dem selv viser det, at danske virksomheder stadig er konkurrencedygtige på verdensplan. - Vi er utroligt stolte af, at vi fik denne gigantordre fra Canada Post. Vores virksomhed er ikke den største, men vi udnytter vores ressourcer effektivt, siger administrerende direktør Preben Pedersen i en pressemeddelelse. TRECO forventer at levere de første postkasser til Canada i august 2017.

Referat:
Virksomheden TRECO landede sidste år en ordre på et trecifret millionbeløb hos det canadiske postvæsen. Det betyder, at de nu udvider produktionen.